

Vidiecky parlament na Slovensku s partnermi

a pod záštitou županky Eriky Jurinovej vyhlasujú 18. ročník súťaže

**Vidiecka žena roka  – „Líderka  roka 2019“**

 Od roku 1997 sa každoročne pod záštitou Nadácie „World Women Summit Foundation“ konajú rôzne aktivity, podujatia zamerané na posilnenie postavenia a vzdelania vidieckych žien a pokračujú vo svojom neutíchajúcom úsilí o zlepšenie kvality života žien v komunitách po celom svete. Vo väčšine krajín sveta prevládajú početne ženy nad mužmi (55 %), v necelej tretine krajín, najmä v rozvojových, prevládajú muži nad ženami, v ostatných krajinách je ich pomer vyrovnaný. V krajinách Európskej únie na 100 mužov pripadá 104,8 žien, v Slovenskej republike 105,4 žien. Ženy tvoria 51,3 % obyvateľstva Slovenskej republiky.

 Aj preto chceme v rámci osláv Svetového dňa vidieckych žien, t.j. 15. októbra, aspoň touto formou (vyhlásením víťaziek súťaže) odmeniť, morálne oceniť a podporiť vidiecke ženy – líderky a upozorniť na ich výnimočnosť.

Do súťaže „Líderka roka 2019“ môže byť nominovaná žena, ktorá svoj voľný čas venuje aktivitám v rôznych oblastiach verejného života a vo svojej komunite – obci, časti obce, mikroregióne, v zastupiteľstve je uznávanou osobnosťou – „líderkou“.

Kategórie, v rámci ktorých môžete nominovať ženy všetkých národností a menšín žijúcich na území Slovenska:

žena – aktivistka: pôsobiaca v 3. sektore (miestna organizácia, združenie, klub, a i.)

žena – politička: pôsobiaca v miestnej politike (starostka, členka miestneho zastupiteľstva)

žena – podnikateľka: svoje podnikateľské aktivity realizuje na vidieku, sprostredkúva zamestnanie, vytvára pracovné príležitosti, zviditeľňuje obec a prepája komunitný rozvoj s ekonomickým rozvojom, podniká na vidieku

žena – remeselníčka: ovláda remeslo a odovzdáva ho mladej generácií

.

Nominácie posielajte do 30. septembra 2019 na adresu: OZ VIPA SK , Kapitulská č.13, Banská Bystrica, e-mailom: mbehanovska@stonline.sk, 0915 446 538.

**Konferencia, vyhlásene výsledkov súťaže a spoločenský večer bude 11. októbra 2019 v obci  Liptovské Revúce / okres Ružomberok /**

**Prijmite pozvanie a prosím rezervujte si tento deň .**

Ing. Mária Behanovská, v. r.

predsedníčka

VIPA SK